CELEX: 62021TN0761
Language: da
Date: 2021-12-06 00:00:00
Title: Sag T-761/21: Sag anlagt den 6. december 2021 — Courtois m. fl. mod Kommissionen

31.1.2022   
            
            
               DA
            
            
               Den Europæiske Unions Tidende
            
            
               C 51/38
            
         
      Sag anlagt den 6. december 2021 — Courtois m. fl. mod Kommissionen
      (Sag T-761/21)
      (2022/C 51/51)
      Processprog: fransk
      
         Parter
      
      
         Sagsøgere: Fabien Courtois (Rueil-Malmaison, Frankrig) og 2088 andre sagsøgere (ved advokat A. Durand)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Det fastslås, at de af sagsøgernes nedlagte påstande og konklusioner kan antages til realitetsbehandling, og der gives medhold heri.
               
            
                  —
               
               
                  Det stiltiende afslag af 24. september 2021, som følger af den manglende besvarelse af sagsøgernes genfremsatte begæring af 13. august 2021, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat to anbringender.
      
                  1.
               
               
                  Med det første anbringende gøres det gældende, at sagen kan antages til realitetsbehandling. Sagsøgerne gør i denne forbindelse gældende, at de har søgsmålskompetence, eftersom det er dem, der har fremsat begæringen, og de som følge heraf kan iværksætte domstolsprøvelse som omhandlet i artikel 8, stk. 3, i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (1) (herefter »forordning nr. 1049/2001«), og eftersom de er adressater for den anfægtede retsakt som omhandlet i artikel 263, stk. 4, TEUF. Sagsøgerne gør endvidere gældende, at de har søgsmålsinteresse som følge af Kommissionens stiltiende afslag på aktindsigt af 24. september 2021 og den anfægtede afgørelses tilsidesættelse af deres grundlæggende rettigheder.
               
            
                  2.
               
               
                  Med det andet anbringende om den materielle lovlighed af Kommissionens afgørelse gøres det gældende, at Kommissionen har tilsidesat deres ret til aktindsigt på baggrund af ufuldstændige og fejlagtige begrundelser. Sagsøgerne gør endvidere gældende, at der foreligger mere tungtvejende offentlige interesser, som kan begrunde at der gives aktindsigt. Endelig er sagsøgerne af den opfattelse, at Kommissionen har tilsidesat proportionalitetsprincippet, for så vidt som den gik ud over, hvad der var nødvendigt for at nå sine mål.
               
            
         (1)  EFT 2001, L 145, s. 43.